รัฐบาลไทย-ข่าวทำเนียบรัฐบาล-“ยุติธรรม” ลงพื้นที่ จ.สตูล เพื่อช่วยเหลือประชาชนให้เข้าถึงความเป็นธรรมอย่างเท่าเทียม
วันจันทร์ที่ 27 พฤศจิกายน 2560
“ยุติธรรม” ลงพื้นที่ จ.สตูล เพื่อช่วยเหลือประชาชนให้เข้าถึงความเป็นธรรมอย่างเท่าเทียม
ศาสตราจารย์พิเศษวิศิษฏ์  วิศิษฏ์สรอรรถ ปลัดกระทรวงยุติธรรม เป็นประธานการประชุมเพื่อเพิ่มประสิทธิภาพการขับเคลื่อนนโยบายและยุทธศาสตร์กระทรวงยุติธรรม ในการอํานวยความยุติธรรมเพื่อลดความเหลื่อมล้ําในสังคม
ในวันอาทิตย์ที่ ๒๖ พฤศจิกายน ๒๕๖๐ เวลา ๑๐.๐๐ น.
ณ โรงแรมสตารินทร์ รีสอร์ท ตําบลพิมาน อําเภอเมือง จังหวัดสตูล
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมเพื่อเพิ่มประสิทธิภาพการขับเคลื่อนนโยบายและยุทธศาสตร์กระทรวงยุติธรรม
ในการอํานวยความยุติธรรมเพื่อลดความเหลื่อมล้ําในสังคม
โดยหารือร่วมกับหัวหน้าส่วนราชการในสังกัดกระทรวงยุติธรรม พร้อมด้วยหัวหน้าหน่วยงาน
ในสังกัดกระทรวงยุติธรรมในพื้นที่จังหวัดสตูล เพื่อรับทราบสถานการณ์การดําเนินงาน
และผลการขอรับบริการด้านงานยุติธรรมของประชาชนในพื้นที่จังหวัดสตูล
ตลอดจนรับฟังปัญหาและอุปสรรคในการปฏิงานของหน่วยงานในสังกัดกระทรวงยุติธรรมในพื้นที่จังหวัดสตูล
โดยปลัดกระทรวงยุติธรรม ได้เน้นย้ําให้ทุกหน่วยงานนําสถิติข้อมูลการขอรับบริการ
ด้านงานยุติธรรมของประชาชนในด้านต่างๆ มาวิเคราะห์เพื่อประเมินสภาพปัญหาของประชาชนในพื้นที่
และนําเสนอข้อมูลต่อที่ประชุมคณะกรรมการพัฒนาการบริหารงานยุติธรรมระดับจังหวัด (กพยจ.)
เพื่อบูรณาการความร่วมมือระหว่างหน่วยงานในระดับจังหวัด
ในการกําหนดแนวทางการแก้ไขปัญหาด้านความยุติธรรมได้ตรงตามความต้องการของประชาชน
ทั้งนี้ จากการที่ประชาชนติดต่อขอรับบริการด้านงานยุติธรรมจากหน่วยงานในพื้นที่ พบว่า
สภาพปัญหาของประชาชนในพื้นที่จังหวัดสตูล โดยส่วนใหญ่ คือ ปัญหาที่ดิน ปัญหาการขายฝาก
ปัญหาหนี้สิน เป็นต้น ซึ่งในส่วนของการแก้ไขปัญหาการขายฝากได้กําชับให้กรมสอบสวนคดีพิเศษ
และศูนย์ช่วยเหลือลูกหนี้และประชาชนที่ไม่ได้รับความเป็นธรรม
ตรวจสอบข้อมูลเพื่อดําเนินการกับผู้ที่เกี่ยวข้องต่อไป
รวมทั้งมอบหมายให้สํานักงานกิจการยุติธรรม รวบรวมข้อมูลสถานการณ์ปัญหาการขายฝากที่ไม่เป็นธรรม
เพื่อนําไปสู่การแก้ไขปัญหาให้แก่พี่น้องประชาชนต่อไป
โอกาสนี้ ปลัดกระทรวงยุติธรรม พร้อมคณะ ได้ตรวจเยี่ยมหน่วยงานในสังกัดกระทรวงยุติธรรมในพื้นที่จังหวัดสตูล
ประกอบด้วย เรือนจําจังหวัดสตูล สํานักงานบังคับคดีจังหวัดสตูล สํานักงานคุมประพฤติจังหวัดสตูล
สํานักงานยุติธรรมจังหวัดสตูล สถานพินิจและคุ้มครองเด็กและเยาวชนจังหวัดสตูล
ต่อจากนั้น ในเวลา ๑๖.๐๐ น.
ปลัดกระทรวงยุติธรรม นําผู้บริหารกระทรวงยุติธรรม ลงพื้นที่พบปะเครือข่ายยุติธรรมชุมชน และผู้นําศาสนา
ณ ศูนย์ยุติธรรมชุมชนอําเภอเมือง มัสยิดบูเก็ตบุหงา ตําบลพิมาน อําเภอเมือง จังหวัดสตูล
โดยมีนายสุวรรณ ช่วยนุกูล นายอําเภอเมืองสตูล และนายสุทธิ อํามาตย์นิติกุล กํานันตําบลเจ๊ะบิลัง อําเภอเมืองสตูล
ประธานคณะกรรการศูนย์ยุติธรรมชุมชนอําเภอเมืองสตูล พร้อมด้วยคณะกรรมการศูนย์ฯ ให้การต้อนรับ
ปลัดกระทรวงยุติธรรม กล่าวว่า กระทรวงยุติธรรม ได้ให้ความสําคัญกับเครือข่ายศูนย์ยุติธรรมชุมชน
เนื่องจากเป็นกลไกสําคัญในระดับชุมชนที่สามารถช่วยเหลือประชาชนให้สามารถเข้าถึงงานบริการ
ของกระทรวงยุติธรรมในระดับพื้นที่ได้ ทั้งนี้ การมาตรวจเยี่ยม
พบปะพูดคุยกับคณะกรรมการศูนย์ยุติธรรมชุมชนอําเภอเมืองสตูลในครั้งนี้
ขอชื่นชมในความสําเร็จที่ศูนย์ยุติธรรมชุมชนแห่งนี้ สามารถทํางานได้ใกล้ชิดและเข้าถึงประชาชนในพื้นที่
ได้อย่างมีประสิทธิภาพ จนได้รับการยอมรับจากสื่อและประชาชนในพื้นที่ จึงต้องการพูดคุย
แลกเปลี่ยนความคิดเห็น เพื่อรับทราบถึงปัญหาและสิ่งที่ต้องการให้กระทรวงยุติธรรม
ช่วยเหลือสนับสนุนให้ศูนย์ยุติธรรมชุมชนแห่งนี้มีศักยภาพมากยิ่งขึ้น
เพื่อจะได้เป็นแนวทางและแบบอย่างการทํางานที่ดีให้กับศูนย์ยุติธรรมชุมชนอื่นๆ ต่อไป
ในการนี้ คณะกรรมการศูนย์ฯ ต้องการให้กระทรวงยุติธรรม ส่งเสริมและสนับสนุนองค์ความรู้เทคนิค
ด้านการไกล่เกลี่ยข้อพิพาทในชุมชน ทักษะการเป็นผู้นําและการสื่อสาร
เพื่อส่งเสริมให้ชุมชนมีความเข้มแข็ง และสามารถอยู่ร่วมกันได้อย่างสงบสุข